શ્રીજીમહારાજે મહાન પાવનકારી ‘શ્રી સ્વામિનારાયણ’ મહામંત્ર આપીને ‘સર્વજીવહિતાવહ’નું દ્રષ્ટાંત પુરું પાડ્યું. જીવાત્માની આત્યંતિક મુક્તિની નિસરણીરૂપ ‘શ્રી સ્વામિનારાયણ સંપ્રદાય’ની ધૂરા ભગવાન શ્રી સ્વામિનારાયણ પછી તેમના જ સ્થાને સ્થાપિત વડતાલ તેમજ અમદાવાદ ગાદીના બંને આચાર્યશ્રીઓ દ્વારા આજ દિવસ પર્યંત દેદિપ્યમાન રહી છે. અને આ ‘આચાર્ય પરંપરા’ દ્વારા સ્વયં ભગવાન શ્રીહરિએ ‘સર્વજીવહિતાવહ’ના સૂત્રને ચાલુ રાખ્યું છે. શ્રીજી સમકાલીન નંદસંતોથી લઈને આજ દિવસ પર્યંત આચાર્ય દીક્ષિત સંતપરંપરાએ પણ આ મહાશ્રેયસ્કારી ‘શ્રી સ્વામિનારાયણ’ મહામંત્ર પાંદડે પાંદડે ગૂંજે એવા પ્રયત્નો કર્યા છે અને કરી રહ્યા છે.